PPE, o sinucidere programată
Postat la: 07.03.2024 | Scris de: ZIUA NEWS
0
Partidul Popular European își face seppuku. Se sinucide. Desigur, cu încetinitorul. Și încercând din răsputeri să-și mascheze propria moarte. Victoria care va fi anunțată de la București este iluzorie. Înșelătoare. PPE este în descreștere. O familie politică care a deraiat.
Aparent, Congresul Partidului Popular European desfășurat la București reprezintă un triumf. Un triumf al dreptei europene. Care a dominat și încă mai domină politica la nivelul continentului. Și, tot aparent, această politică este de dreapta, PPE acreditând ideea unei continuități în susținerea unui întreg set de valori care stă la baza construcției europene. Realitatea este însă diferită.
Partidul Popular European s-a corcit. Pe de-o parte, susține ideea că promovează valori și principii de dreapta, adică conservatoare, și că luptă în același timp la baionetă cu extremismul de dreapta, dar, pe de altă parte, în practică, a îmbrățișat principii și valori aparținând așa-zisului progresism, respectiv neomarxism, trăsături specifice stângii sau chiar extremei stângi europene. Cum ar fi de pildă ecologismul exacerbat. Sau promovarea pe toate căile, inclusiv pe cale legislativă, a căsătoriei unor persoane de același sex. În fine, pentru a închide această schiță succintă a duplicității care caracterizează în prezent politica PPE, să consemnăm faptul că, pe seama contribuției statelor membre, președinția Comisiei Europene și a Parlamentului European a susținut și mai mult decât a atât, a încurajat o creștere de tip cancerigen a birocrației de la Bruxelles, în general a birocrației UE, care numără în prezent zeci de mii de funcționari bine plătiți, mulți dintre ei având misiunea de a tăia frunza la câini, înșurubați aproape fără excepție în acest aparat de către fundațiile Soros. Care numai de dreapta nu sunt.
Această alunecare spre stânga neomarxistă a popularilor europeni se explică prin nevoia acestora de a acoperi o plajă politică cât mai largă și asta pe măsură ce popularii, în loc să câștige, pierd teren electoral.
Reprezentarea în Parlamentul UE a popularilor europeni, deși încă este cea mai consistentă, scade procentual în mod vizibil. Prognozele ne arată că este posibil ca, la capătul alegerilor europarlamentare, popularii europeni să se mai afle încă în prima poziție în opțiunile de vot. Dar vor avea de luptat și vor avea de înfruntat importante forțe, care vor refuza să se alieze cu popularii pentru ale permite acestora să acopere întreaga plajă politică. Tocmai din acest motiv, asistăm la lansarea de la București, mai mult decât oricând în trecut, a unor acuzații de-a dreptul aberante îndreptate împotriva potențialilor competitori, dintre care cei mai importanți sunt suveraniștii. Așa și numai așa se explică de ce în retorica popularilor europeni se pune semnul egalității între suveraniști, naționaliști și extremiști. Vezi Doamne, partidele democratice din Europa ar trebui să se coalizeze în jurul popularilor europeni, pentru a-i izola pe suveraniști, sub pretextul că aceștia sunt extremiști și, în mod, clar putiniști. O paranteză necesară: naționaliști, ultranaționaliști, extremiști și suveraniști, reprezentând mișcări cu totul și cu totul diferite unele de altele, au existat încă de la crearea Uniunii Europene, într-o vreme când nici măcar nu se punea problema vreunui război hibrid cu Rusia. Și rareori am auzit acuzații, exceptând partidul lui Le Pen, conform cărora asemenea mișcări ar fi fost finanțate de la Kremlin.
Dar este o acuzație care poate să prindă. Acuzația de parteneriat cu o Federație Rusă din ce în ce mai agresivă poate, într-o oarecare măsură, dacă este bine susținută, să modifice intențiile de vot ale cetățenilor europeni. Să-i determine să șovăie pentru a susține politic partidele de tip suveranist.
Confuziile intenționate - mai bine zis rău intenționate - pe care le-am sugerat mai sus s-au văzut cât se poate de limpede ieri, în comentariile care au fost lansate pe marginea protestului suveraniștilor români, desfășurat în proximitatea locului în care are loc congresul. Și ce s-a afirmat? Nici mai mult nici mai puțin decât că respectivul protest este anti-UE și, în consecință, pro-Putin. S-a pus deci semnul egalității între PPE și UE, deși PPE, în mod vădit, nu se suprapune peste UE. În realitate, am asistat la un protest îndreptat în principal împotriva Ursulei von der Leyen care, pe parcursul mandatului ei, s-a făcut responsabilă în perioada pandemiei, influențată fiind de soțul ei, consultant Pfizer, să achiziționeze în numele și pe spinarea cetățenilor UE cantități mult mai mari de vaccin anti-Covid decât au fost necesare. Și totul desfășurându-se netransparent și vădit ilegal. Iar Ursula von der Leyen este în cărți pentru a fi redesemnată candidat al popularilor europeni pentru un nou mandat de președinte al Comisiei Europene. Tot protestele de ieri au vizat și nemulțumirea justificată a românilor pentru că nu sunt primiți în spațiul Schengen. Alți cetățeni au ieșit la protest temându-se că portofelul digital le va controla viața. Alții s-au opărit întrucât, sub presiunea popularilor europeni, urmează ca autoturismele mai vechi de 15 ani să fie interzise la reparații și, deci, numai bune de aruncat la gunoi. Și așa mai departe. Sunt toate aceste nemulțumiri expresii ale extremismului? Sau ale putinismului, așa cum în sala Congresului s-au exprimat unii dintre vorbitori?
UE devine mai puternică nu în măsura în care PPE își va reveni la un scor redutabil, ci tocmai în măsura în care Parlamentul European va deveni din ce în ce mai divers și mai echilibrat din perspectiva forțelor politice care se confruntă și contribuie la luarea prin vot a deciziilor. Și poate că, acordând cu mai multă zgârcenie votul pentru PPE, vom avea în final o Europă mai flexibilă, mai diversă, mai bună și până la urmă mai puternică. Și mai capabilă să facă față nu numai provocărilor Federației Ruse, ci și altor provocări pe care ni le rezervă viitorul.
Sorin Rosca Stanescu
ULTIMA ORA
-
Clotilde Armand pune lacătul pe Primăria Sectorului 1. Cetățenii, victimele războiului total cu consilierii PSD - PNL
Clotilde Armand, primarul Sectorului 1 al Capitalei, face un anunț-șoc într-o postare pe Facebook, cu 3 luni înaintea alegerilor locale. Nemulțumită de activitatea consilierilor PSD-PNL, Armand anunță astăzi, 7 martie:
-
Se complică situația: inteligența artificială intră în domeniul jocurilor de noroc. Cine va avea de câștigat?
Sectorul jocurilor de noroc întâmpină dificultăți noi după implementarea inteligenței artificiale (IA). Danny Cheetham, care a luptat cu dependența de jocuri de noroc, a relatat cum ușurința de acces la jocurile online a agravat comportamentul său de jucător.
-
Polonia riscă să fie blocată: fermierii ameninţă că vor paraliza totul. Ciocniri violente cu poliţia în faţa Parlamentului
Zeci de mii de fermieri şi susţinătorii lor au avertizat miercuri că vor paraliza Polonia, după ciocniri violente cu poliţia în faţa Parlamentului din Varşovia.
-
Austria a votat documentul care cere integrarea României în Schengen la "calendele grecesti"
Delegația Austiei prezentă la Congresul PPE s-a opus inițial Manifestului PPE prin care se cererea aderarea de urgență a României și Bulgariei la spațiul Schengen.
-
Spectacol extraordinar la Casa de Cultură "Mihai Eminescu" din orașul Bragadiru
Nimeni nu mă poate iubi mai mult, nimeni nu mă poate înțelege mai bine decât tine! Nimeni nu mă poate inspira mai mult, nimeni nu mă poate îmbrățișa la fel de călduros ca tine, și râsul nimănui nu mă face mai fericit decât al tău. La mulți ani, mamă!
-
Andrei Baciu nu și-a pierdut influența. Șefa Casei Naționale de Sănătate e consiliată de un liberal cârciumar de pe filiera Bode
Liberalul Adrian Codruț Codreanu, inspector la Direcția de Administrare a Domeniului Public Sectorul 3 și patron al unei cârciumi din Centrul Vechi al Bucureștiului, a fost angajat pe funcția de consilier al Valeriei Herdea, noua șefă a Casei Naționale de Asigurări de Sănătate.
-
Mutare fără precedent! AUR sesizează Consiliul Concurenței pentru comasarea alegrilor!
Alianța pentru Unirea Românilor a sesizat Consiliul Concurenței pentru practicile neloiale făcute de PNL și PSD "în privința alegerilor, care ar fi trebuit să fie libere și democratice".
-
Rusia e gata să intervină în Transnistria: "Oamenii care sunt acolo trăiesc în condiţii foarte dure!"
Rusia s-a declarat miercuri deschisă să ajute Transnistria, regiune separatistă prorusă din cadrul Republicii Moldova, ai cărui reprezentanţi au cerut anterior ajutorul Moscovei în faţa a ceea ce ei au numit "presiunea sporită" din partea Chişinăului.
-
Manifestul PPE: Europa se pregătește serios de război: planul în 3 pași care va fi adoptat la București
Liderii PPE, care se reunesc la București, vor adopta Manifestul partidului pentru următoarea legislatură. Planul liderilor PPE, care vor conduce, cel mai probabil Comisia Europeană și Parlamentul European, este unul în trei pași. Un prim pas va fi o investiție majoră în baza industrială de apărare, iar al doilea pas va fi crearea unei "veritabile uniuni a apărării".
DIN CATEGORIE
- TOP CITITE
- TOP COMENTATE
- 1.Scrisoarea lui Dan Puric către conducătorii României de azi
- 2.Jumătate de triliard de dolari destinați industriei americane de război
- 3.Energia verde! Zero emisii, zero emisii, zero emisii sau... ZERO gandire?
- 4.Trei subiecte tari pe care Putin le-a ocolit în "interviul secolului"
- 5.Hai sictir, băi nenorociților!
- 6.Noua mișcare a senatoarei Diana Șoșoacă?
- 7.Dan Puric: un toreador a Lui Hristos!
- 8.Despre democrația americană
- 9.De ce trebuie eliminat Teodosie
- 10.Rusia pentru deștepți